బలిజేపల్లి
బలిజేపల్లి, గుంటూరు జిల్లా, రాజుపాలెం మండలానికి చెందిన గ్రామము. ఇది మండల కేంద్రమైన రాజుపాలెం నుండి 8 కి. మీ. దూరం లోను, సమీప పట్టణమైన సత్తెనపల్లి నుండి 16 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 904 ఇళ్లతో, 3532 జనాభాతో 949 హెక్టార్లలో విస్తరించి ఉంది. గ్రామంలో మగవారి సంఖ్య 1740, ఆడవారి సంఖ్య 1792. షెడ్యూల్డ్ కులాల సంఖ్య 483 కాగా షెడ్యూల్డ్ తెగల సంఖ్య 120. గ్రామం యొక్క జనగణన
లొకేషన్ కోడ్ 590043.పిన్ కోడ్: 522412.
బలిజెపల్లి ఒక ఛిన్న గ్రామము. ఇక్కడ ప్రధానముగా వరి, మిర్ఛి, పసుపు, ప్రత్తి మొదలుగా గల పంటలు పండిస్తారు. గ్రామాన్ని ఆనుకొని ఎద్దువాగు ప్రవహిస్తుంటుంది. నాగార్జున సాగరు కెనాల్ ద్వారా నీరు అందుతుంది. మంఛి పంటలు పండుతాయి. ఈగ్రామములో రెడ్డి, యాదవ, రాజులు, కుమ్మరి, ఛాకలి, ముస్లీం, మాదిగ, యెరుకల, భాగవతులు ఇలా అనెక కులముల వారు నివసిస్తున్నారు.
ఈ గ్రామములో సుమారు 200 సంవత్సరముల నాడు నిర్మింఛిన శివాలయం ఉంది. పెద్ద గాలిగోపురం కూడా ఉంది. అంతే కాకుండా ఇక్కడ రెండు రామాలయములు, వీరబ్రహ్మంగారి ఆలయము, పోలెరమ్మ గుడి కుడా ఉన్నాయి. ఈ గ్రామము మొదటి నుండి కళలకు పెట్టింది పేరుగా ఉంది. గత తరంలో యిసిరెడ్డి వెంకటేశ్వర రెడ్డి, ఆంజనెయులు అను స్టేజి డ్రామా ఆర్టిస్టులు వుండేవారు. ఇప్పుడు గంగదాసు అంజిరెడ్డి ఆనే మంఛి గాయకుడు ఉన్నాడు. తను ఎన్నొ అవార్డ్స్ గెలుఛు కున్నాడు. నంది బహుమతులు కూడా గెలిఛాడు. గంగదాసు రామకృష్ణా రెడ్డి అని సినిమా కో-డైరెక్టరు కూడా ఉన్నాడు.
ఈ గ్రామం గురింఛి ఒక కథ వినిపిస్తుంది. పూర్వం ఈ గ్రామంలో పెరుపొందిన దొంగలు వుండేవారని ఛెపుతారు. ఒకసారి నరసరవుపేట రాజా వారు ఈ గ్రామం దొంగని గురింఛి విని వాడిని పిలిపింఛి "ఏరా నువ్వంతటి దొంగవా?" అని అడిగితే "రాజా నేను ఈ రాత్రికి మహారాణి గారు కట్టు కొని వున్న ఛీరను దొంగిలిస్తానండి" అని ఛెప్పి మరీ ఆ రోజు ఛీరను దొంగిలింఛి నట్లు ఛెపుతారు. 64 కళల్లో ఛోరకళ కూడా ఒకటి అన్నది నిరూపించారు.
ఈ గ్రామం గడ్డ ఎప్పడు ఎత్తారో ఇదమిత్ధముగా ఆధారం లేదు. కాకపొతే పూర్వీకుల సమాచారం ప్రకారం మాదిగ సామాజిక వర్గం వారు గడ్డ ఎత్తినట్లుగా పెద్దవారి ద్వారా తెలుస్తుంది.
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాలలు రెండు ఉన్నాయి.
బాలబడి, మాధ్యమిక పాఠశాల‌లు గణపవరంలో ఉన్నాయి.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల సత్తెనపల్లిలోను, ఇంజనీరింగ్ కళాశాల ధూళిపాళ్ళలోనూ ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ నల్లపాడులోను, మేనేజిమెంటు కళాశాల ధూళిపాళ్ళలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం సత్తెనపల్లిలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.
బలిజేపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.
డిస్పెన్సరీ గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
బలిజేపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. దూరంలోపు ఉన్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
బలిజేపల్లిలో భూ వినియోగం కింది విధంగా ఉంది:బలిజేపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.బలిజేపల్లిలో ఈ కింది వస్తువులు ఉత్పత్తి అవుతున్నాయి.
ప్రత్తి, మిరప
శ్రీచెన్నమల్లేశ్వరస్వామి దేవాలయ చరిత్ర
బలిజేపల్లిలోని చెన్నమల్లేశ్వరస్వామి దేవాలయం చాలా పురాతనమైనది. ఈ ఆలయంలో బాలవినాయకుడు, శివలింగం, పార్వతిదేవి, భద్రకాళి, వీరభద్రుడు, నందీశ్వరుడు, వీరహనుమాన్, నవ గ్రహాలు, నాగేంద్రుడు కోలువైయున్నారు. ఈ పురాతనమైన దేవాలయంలో శివలింగం కింద లంకె బిందెలలో బంగారం మరియు పురాతనమైన నాణేలు ఉన్నాయనే దురాలోచనతో కొందరు స్వార్ధపరులు దేవాలయ కట్టడాలను ధ్వంసం చేశారు. ఈ పురాతనమైన మరియు చారిత్రక దేవాలయం, కొన్ని సంవత్సరాలు శిథిలావస్థలో ఉంది. దేవాలయాన్నిబలిజేపల్లి వాసులు కూడా పట్టించుకోలేదు. ఈ దీనావస్థలో ఉన్న శివదేవాలయాన్ని, సుమారుగా 1890వ సంవత్సరంలో జంపని బుచ్చయ్య చౌదరి గారు మరియు వారి కుమారులు బలిజేపల్లిలోని తమ సొంత భూమిని సాగు చేయుటకు కండ్లగుంట నుండి బలిజేపల్లి వచ్చి వెళ్తూవుండేవారు. ఈ క్రమంలో, ఓరోజు రాత్రి జంపని బుచ్చయ్య చౌదరి గారికి కలలో శివుడు ప్రత్యక్షమై, బలిజేపల్లిలోని శిథిలావస్థలో ఉన్న గుడిని కాశీ వెళ్లి శివలింగాన్ని తీసుకొని వచ్చి పునఃరుద్ధరణ చేయవలసినదిగా ఆజ్ఞాపించాడు. శివుని ఆజ్ఞతో తనకు 60 సంవత్సరాల వయస్సులో జంపని బుచ్చయ్య చౌదరి గారు అత్యంత భక్తి శ్రద్ధలతో కాశీ నుంచి శివలింగాన్ని తీసుకొని వచ్చి ప్రతిష్ఠించారు. ఈ పునఃరుద్దరణ కార్యక్రమంలో భాగంగా దేవాలయానికి నాలుగువైపులా ప్రహరిగోడ, 50అడుగులు ఎత్తైన గాలి గోపురం, పూజారికి ఇల్లు నిర్మించడమే కాకుండా, అత్యంత వ్యయప్రయాసాలకోర్చి, ఆరోజులలో రోడ్లు కూడా సరిగాలేని చింతలపల్లి అడవుల నుండి 12జతల ఎద్దుల కాడిమానుల మీద 60అడుగుల టేకు ధ్వజస్తంభాన్ని 500 కిలోమీటర్ల దూరానికి కేవలం రెండు నెలల వ్యవధిలో తీసుకొని వచ్చి, ప్రతిష్ఠ చేయడం జరిగింది. ఇది ఓ వ్యక్తిగా గొప్ప సాహసం.
ప్రదేశము
సుమారుగా ఎకరం స్థలంలో శ్రీ చెన్నమల్లేశ్వరస్వామి దేవాయం బలిజేపల్లి గ్రామంలో, రాజుపాలెం మండలం, సత్తెనపల్లి నియోజకవర్గం, గుంటూరు జిల్లా, ఆంధ్ర ప్రదేశ్, భారతదేశంలో యున్నది. చుట్టూ పచ్చదనం, ఆహ్లాదకరమైన వాతావరణంల మధ్య ఉంది. ఈ ఆలయం సత్తెనపల్లి బస్టాండ్ మరియు రైల్వే స్టేషన్ నుండి 17.5 కిలోమీటర్ల దూరంలో ఉంది. దేవాలయానికి బస్సు సౌకర్యం ఉంది. దేవాలయానికి రోడ్డు మార్గం ద్వారా సులభంగా చేరుకోవచ్చు. ఆంధ్ర ప్రదేశ్ లో పురాతన ఆలయాలలో ఒకటిగా ఖ్యాతి గాంచింది. ప్రధాన శివలింగాన్ని మరియు ఆలయ గోపురాన్ని సుమారుగా 1890 సంవత్సరంలో “జంపని బుచ్చయ్య చౌదరి గారి“ ద్వారా పవిత్రం జరిగింది.
తరువాత ఆధ్యాత్మికముగా కూడా మొదటి నుండి గ్రామం ముందుంటుంది. బ్రంహ్మంగారి గుడిలో పూర్వం 'సుబ్బయ్య నాయన' అని ఉండే వాడు. తను రోజు ఆన్నపూర్నమ్మ కావడి వేసుకొని గ్రామం లోకి వచ్చేవాడట. ఆయన విభుధి పెడితే ఎవరికి ఏవిధమైన బాధలున్నా తగ్గేవని గొప్పగా చెప్పేవారు. ప్రస్తుతం ఈ గ్రామం లోనే జన్మించిన యిసిరెడ్డి విజయ భాస్కర్ రెడ్డి అను వ్యక్తి గత 20 సంవత్సరములకు పైగా అనేక గాయత్రి యజ్ణాలు చేస్తున్నారు.
2001 వ.సంవత్సరం జనాభా లెక్కల ప్రకారం గ్రామ జనాభా 3,425. ఇందులో పురుషుల సంఖ్య 1,717, స్త్రీల సంఖ్య 1,708, గ్రామంలో నివాస గృహాలు 723 ఉన్నాయి. గ్రామ విస్తీర్ణము 949 హెక్టారులు.
తొండపి 3 కి.మీ, చాగల్లు 3 కి.మీ, దమ్మాలపాడు 6 కి.మీ, ధూళిపాళ్ళ 6 కి.మీ, రాజుపాలెం 7 కి.మీ.
పశ్చిమాన నకరికల్లు మండలం, ఉత్తరాన బెల్లంకొండ మండలం, దక్షణాన ముప్పాళ్ళ మండలం, తూర్పున సత్తెనపల్లి మండలం.